Rhaar

Rhaar is en Oort un Gemeen in de Samtgemeen Sürsen in’n Landkreis Rodenborg (Wümm). In de Gemeen leeft , se is ut de beiden Oortsdelen Rhaar un Rohreis tosamensett.

 Geografie 
Dat Gemeenrebeet liggt in’n Süüdwesten vun de Samtgemeen. Na Oosten liggt de Gemeen Oostereis. Na Noorden hen slutt de Eenheitsgemeen Gnarrenborg an un na Westen grenzt Rhaar an de Samtgemeen Tarms mit de Gemenen Karktimk un Breddörp. Dör Rhaar flütt de Rummeldeisbeek.

De Landschap in de Gemeen is prägt dör de Land- un Forstweertschap. De Oortsdeel Rohreis besteiht to’n Veerdel ut Wooldflachen.

 Geologie 
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Historie 
De Grünnen vun’t Dörp Rhaar dateert op de Mitt vun’t 12. Johrhunnert un weer vun den Baron vun Rahden vörnahmen. Wohrschienlich is to de glieke Tiet ok Rohreis grünnt worrn, as de Herren vun Rhaar dor ok en fastigten Hoff harrn un Grundherren över beide Dörper weern. In beid Dörper hebbt bit in de Mitt vun’t 19. Johrhunnert blots Buerns leeft, in Rohreis sogor noch wat länger.

Vun de St.-Gallus-Karkengemeen warrt seggt, dat se en meist 1000 johrige Historie hett un üm dat Johr 800 to de Tiet vun Karl den Groten inricht weer. De St.-Gallus-Kark is in en Dokument vun 1219 ut dat Ollenborgsche Staatsarchiv nöömt. De Kark is 1811 daalbött un weer op ehr Grundmuern wedder nee opboet.

Bi de Rebeetsreform 1974 is de hüütige Gemeen ut de dormols egenstännigen Gemenen Rhaar un Rohreis tosamenleggt worrn.

 Politik 
 Gemeenraat 

Liddmaten
 2016:
 WG Rhaar: Sven Baltuttis, Fred Bollmeier, Thomas Brunckhorst, Helmut Plötz, Bernd Sauerland, Raphaela Vink, Olaf Wendelken
 WG Rohreis: Peter Braasch, Marco Mohrmann, Maik Schmidt, Uwe Schmidt

 Börgermeesters 

 Tied  Naam  Partei –31. Oktober 2016  Thomas Czekalla  WG Rhaar 1. November 2016–  Marco Mohrmann  WG Rohreis

 Wapen 
Dat Wappen wiest dree sülverne Kugeln op blauen Grund – twee baven un een ünnen. Disse dree Kugeln weern ok in dat Familienwappen vun de Baronen vun Rahden, de vun’t 12. bit 14. Johrhunnert in Rhaar en Waterborg as Stammsitt harrn. Dat hearldische Teken is för de Gemeen öbernahmen worrn, üm op de Historie un de Wörtel vun de Dörper hentowiesen.

 Kultur 
Bowark
En sünnert Bowark, dat sik antokieken lohnt, is dat Heimatmuseum „Heimatstuuv“, dat in dat Kinnergoorn-Huus mit ünnerbrocht is.

 Sport un Verenen 
För de Freetietgestalten sünd de Verenen vun sünnere Bedüden. Sport to’n Vergnögen oder in’n Weddstriet-Bedriev warrt sünners vun’n TSV Rhaar anboden, bito gifft dat aver ok en Schüttenvereen un den Riedvereen Rhaar. Dorblangen gifft dat noch annere Verenen as de Rhaarer Landbühn, de Landfroenvereen, de Landjöögd, de Freewilligen Füerwehren oder den plattdüütschen Singkreis.

Veranstalten
In de Gemeen gifft dat över’t Johr twee regelmatige Veranstalten, de för de Dörpsgemeenschap wichtig sünd. Dat is to’n een dat vun de Landjöögd organiseerte Oornfest Anfang Oktober un de Wiehnachtsmarkt, de jümmer an’n tweeten Advent maakt warrt.

 Verkehr 
Rhaar liggt af vun de groten Verkehrsweeg. De bedüdenste Straat is de L 122, de vun Gnarrenborg över Glinst na Rhaar un wieter na Rohreis verlööpt un vun över Oostereis na Zeven föhrt. In Rhaar loopt ok twee Kreisstraten tohopen, welke de L 122 krüüzt. De K 114 kummt vun Tarms över Breddörp un geiht in Rhaar in de K 119 över, de över Rocks na Sürsen wieterföhrt.

Kategorie:Oort
Kategorie:Landkreis Rodenborg (Wümm)